
กฎบัตรการตรวจสอบภายใน
องค์การบริหารส่วนตำบลสวนหลวง อำเภอเฉลิมพระเกรียติ จังหวัดนครศรีธรรมราช
ประจำปีงบประมาณ  ๒๕๖๕
	กฎบัตรฉบับนี้จัดทำขึ้นเพื่อให้ผู้บริหารหน่วยรับตรวจ  และผู้ปฏิบัติงานทุกระดับของหน่วยรับตรวจ (สำนัก/กอง)  ในองค์การบริหารส่วนตำบลสวนหลวงมีความเข้าใจกับความหมาย  วัตถุประสงค์  สายการบังคับบัญชา  ขอบเขตการปฏิบัติงาน อำนาจหน้าที่และความรับผิดชอบ ความเป็นอิสระ และสิทธิของผู้ตรวจสอบภายในของหน่วยตรวจสอบภายในองค์การบริหารส่วนตำบลสวนหลวง  เพื่อเสริมสร้างความเข้าใจและความร่วมมือในการปฏิบัติงานระหว่างหน่วยงานต่างๆ  ซึ่งจะก่อให้เกิดประโยชน์โดยรวมขององค์การบริหารส่วนตำบลสวนหลวงรวมถึงมาตรฐานการตรวจสอบภายใน และจริยธรรมการปฏิบัติงานตรวจสอบภายใน
	กฎบัตรการตรวจสอบภายในจึงเป็นส่วนหนึ่งของกระบวนการตรวจสอบภายใน  โดยผู้ตรวจสอบภายในได้ใช้แนวทาง  และข้อกำหนดต่างๆที่พึงปฏิบัติจากกฎหมายที่เกี่ยวข้องจัดทำขึ้นตามมาตรฐานการตรวจสอบภายในและจริยธรรมการปฏิบัติการตรวจสอบภายในของส่วนราชการ  พระราชบัญญัติวินัยการเงินการคลัง พ.ศ. ๒๕๖๑ มาตรา ๙๗  หลักเกณฑ์กระทรวงการคลังว่าด้วยมาตรฐาน และหลักเกณฑ์การปฏิบัติการตรวจสอบภายในสำหรับหน่วยงานของรัฐ  พ.ศ. ๒๕๖๑  แก้ไขเพิ่มเติม (ฉบับที่๒)  พ.ศ. ๒๕๖๒  และหนังสือกรมบัญชีกลาง  ที่ กค.๐๔๐๙.๔/ว๔๗ ลงวันที่ ๒๘  มกราคม  ๒๔๖๔  เรื่องการจัดทำกฎบัตรของคณะกรรมการตรวจสอบภายในและ   กฎบัตรของหน่วยตรวจสอบภายใน
คำนิยาม
การตรวจสอบภายใน  หมายถึง  กิจกรรมการให้ความเชื่อมั่นและการให้คำปรึกษา  อย่างเที่ยงธรรมและเป็นอิสระ  ซึ่งจัดให้มีขึ้นเพื่อเพิ่มคุณค่าและปรับปรุงการปฏิบัติงานของส่วนราชการให้ดีขึ้น  การตรวจสอบภายในจะช่วยให้ส่วนราชการบรรลุถึงเป้าหมายและวัตถุประสงค์  ที่กำหนดไว้ปรับปรุงประสิทธิผลของกระบวนการบริหารความเสี่ยง  การควบคุม  และการกำกับดูแลอย่างเป็นระบบ
การบริหารให้ความเชื่อมั่น  หมายถึง  การตรวจสอบหลักฐานต่างๆ อย่างเที่ยงธรรม  เพื่อให้ได้มาซึ่งการประเมินผลอย่างอิสระ  โดยการปรับปรุงประสิทธิภาพในกระบวนการกำกับดูแล  การบริหารความเสี่ยง  และการควบคุมของหน่วยงานในสังกัดองค์การบริหารส่วนตำบลสวนหลวง  เช่น  การตรวจสอบการเงินผลการดำเนินงาน  การปฏิบัติตามหลักเกณฑ์  และข้อบังคับความมั่นคงปลอดภัยของระบบต่างๆ  และตรวจสอบความถูกต้องและเชื่อถือได้ของข้อมูลทางการเงินการบัญชี  เป็นต้น


-๒-
การบริการให้คำปรึกษา  หมายความว่า  การบริการให้คำปรึกษาแนะนำ  และบริการอื่นๆที่เกี่ยวข้อง  โดยลักษณะงานและขอบเขตงานจะจัดทำข้อตกลงร่วมกับผู้รับบริการและมีจุดประสงค์เพื่อเพิ่มคุณค่าให้กับหน่วยงานในสังกัดองค์การบริหารส่วนตำบลสวนหลวง  โดยการปรับปรุงกระบวนการกำกับดูแลการบริหารความเสี่ยง และการควบคุมของหน่วยงานในสังกัดองค์การบริหารส่วนตำบลสวนหลวงให้ดีขึ้น  เช่นการให้คำปรึกษาแนะนำในเรื่องความคล่องตัวในการดำเนินงานการออกแบบระบบงาน  วิธีการต่างๆในการปฏิบัติงานและการฝึกอบรม  เป็นต้น
แผนการตรวจสอบ  หมายความว่า  แผนการปฏิบัติงานที่หน่วยงานตรวจสอบภายในจัดทำไว้ล่วงหน้าเกี่ยวกับเรื่องที่จะตรวจสอบ  จำนวนหน่วยรับตรวจ  ระยะเวลาที่ใช้ในการปฏิบัติงานตรวจสอบเพื่อเป็นประโยชน์ในการสอบทานความก้าวหน้าของการปฏิบัติงานตรวจสอบเป็นระยะๆ  และให้ปฏิบัติงานได้อย่างราบรื่นทันตามกำหนดเวลา
แผนการปฏิบัติงาน  หมายความว่า  แผนการปฏิบัติงานตามที่ได้รับมอบหมาย  ซึ่งผู้ตรวจสอบภายในจัดทำไว้ล่วงหน้าว่าจะตรวจสอบเรื่องใดที่หน่วยรับตรวจได้ด้วยวัตถุประสงค์ ขอบเขต  วิธีการใด  และทรัพยากร  ที่ใช้เท่าใดจึงจะทำให้การปฏิบัติงานตรวจสอบบรรลุผลสำเร็จ
ผู้ตรวจสอบภายใน หมายถึง ผู้ดำรงตำแหน่งผู้ตรวจสอบภายในขององค์การบริหารส่วนตำบลสวนหลวงหรือดำรงตำแหน่งอื่นที่ทำหน้าที่เช่นเดียวกับผู้ตรวจสอบภายในขององค์การบริหารส่วนตำบลสวนหลวง
หน่วยรับตรวจ  หมายถึง  หน่วยงานภายในขององค์การบริหารส่วนตำบลสวนหลวง  ได้แก่ สำนัก กอง
มาตรฐานการตรวจสอบภายใน  คือ  กรอบหรือแนวทางในการปฏิบัติงานให้ผู้ตรวจสอบภายในเพื่อให้    ผู้ตรวจสอบภายในมีผลการปฏิบัติงานเป็นที่น่าเชื่อถือ  และมีคุณภาพเป็นที่ยอมรับจากทุกฝ่ายที่เกี่ยวข้อง
จริยธรรมการปฏิบัติงานตรวจสอบภายใน คือ  กรอบความประพฤติที่ดีงามที่ผู้ตรวจสอบภายในต้องยึดถือปฏิบัติอันจะนำมาซึ่งความเชื่อมั่นและให้คำปรึกษาอย่างเที่ยงธรรมเป็นอิสระ และเปี่ยมด้วยคุณภาพ
๑.วัตถุประสงค์  (มาตรฐานรหัส  ๑๐๐๐)  และพันธกิจของหน่วยตรวจสอบภายใน
	หน่วยตรวจสอบภายใน เป็นหน่วยงานที่จัดตั้งขึ้นเพื่อให้บริการต่อฝ่ายบริหารด้านการให้หลักประกันและการให้คำปรึกษาแก่หน่วยงานในสังกัด ปฏิบัติงานโดยอิสระ  ปราศจากการแทรกแซงในการปฏิบัติหน้าที่ตรวจสอบและประเมินผลการดำเนินกิจกรรมต่างๆ ภายในองค์การบริหารส่วนตำบลสวนหลวง  ด้วยการปฏิบัติงานเกี่ยวกับการวิเคราะห์  ประเมิน  ให้คำปรึกษาให้ข้อมูลและข้อเสนอแนะ  เพื่อสนับสนุนผู้ปฏิบัติงาน  ทุกระดับขององค์การบริหารส่วนตำบลสวนหลวงให้สามารถปฏิบัติหน้าที่และดำเนินงานเป็นไปตามกฎหมาย  ระเบียบ ข้อบังคับที่เกี่ยวข้องอย่างมีประสิทธิภาพยิ่งขึ้นจนเกิดความมั่นใจต่อความมีประสิทธิภาพ ประสิทธิผลของการดำเนินงานและความคุ้มค่าของการใช้จ่ายเงิน รวมทั้งความถูกต้องเชื่อถือได้ของการเงิน และอื่นๆที่เกี่ยวข้อง

-๓-
หน่วยตรวจสอบภายในมีพันธกิจ  ดังนี้
(1)  ปฏิบัติหน้าที่ผู้ตรวจภายในให้เป็นไปตามมาตรฐานการตรวจสอบภายในของหน่วยงานของรัฐให้
เป็นที่ยอมรับขององค์กรและหน่วยงานภายนอก
(2)  เตรียมความพร้อมเพื่อรองรับการประเมินการเสริมสร้างคุณภาพงานตรวจสอบภายในขององค์กร
ปกครองส่วนท้องถิ่นจากกรมบัญชีกลาง  และหน่วยงานอื่นๆที่เกี่ยวข้อง
(3) สนับสนุนและช่วยเหลือให้องค์กรมีระบบการบริหารความเสี่ยง  ระบบการควบคุมภายใน และระบบ
การกำกับดูแลที่ดี  เป็นไปตามหลักเกณฑ์กระทรวงการคลังว่าด้วยมาตรฐาน  และหลักเกณฑ์ปฏิบัติการสอบภายในสำหรับหน่วยงานของรัฐ พ.ศ.๒๕๖๑ แก้ไขเพิ่มเติม (ฉบับที่ ๒) พ.ศ. ๒๕๖๒ และที่แก้ไขเพิ่มเติม (ฉบับที่๓)   พ.ศ. ๒๕๖๔  แห่งพระราชบัญญัติวินัยการเงินการคลัง พ.ศ.๒๕๖๑  มาตรา  ๗๙  ที่กรมบัญชีกลางกำหนด
(4) เป็นเครื่องมือของฝ่ายบริหารในการตรวจสอบการดำเนินงานการใช้ทรัพยากรขององค์กรเป็นไป
อย่างมีประสิทธิภาพและบรรลุวัตถุประสงค์รวมทั้งการป้องกันความเสียหาย  การรั่วไหล  และการป้องกันการทุจริตอันเกิดจากการดำเนินงานในองค์กร
๒.การปฏิบัติตามหลักเกณฑ์กระทรวงการคลัง
	การปฏิบัติงานของหน่วยตรวจสอบภายในของหน่วยตรวจสอบภายในองค์การบริหารส่วนตำบลสวนหลวงถือปฏิบัติตามหลักเกณฑ์กระทรวงการคลังว่าด้วยมาตรฐาน  และหลักเกณฑ์ปฏิบัติการตรวจสอบภายในสำหรับหน่วยงานของรัฐ  พ.ศ.๒๕๖๑  ที่แก้ไขเพิ่มเติม (ฉบับที่ ๒) พ.ศ. ๒๕๖๒ และแก้ไขเพิ่มเติม (ฉบับ ๓) พ.ศ.๒๕๖๔  ซึ่งประกอบด้วย  
(1) มาตรฐานการตรวจสอบภายในสำหรับหน่วยงานของรัฐ
(2) หลักเกณฑ์ปฏิบัติการตรวจสอบภายในสำหรับหน่วยงานรัฐ
(3) จรรยาบรรณการตรวจสอบภายในสำหรับหน่วยงานของรัฐ
(4) คู่มือหรือแนวปฏิบัติเกี่ยวกับการตรวจสอบภายในที่กรมบัญชีกลางกำหนด
๓.อำนาจหน้าที่  (มาตรฐานรหัส  ๑๐๐๐)
	หน่วยตรวจสอบภายในมีอำนาจหน้าที่ตาม พระราชบัญญัติวินัยการเงินการคลังของรัฐ พ.ศ.๒๕๖๑  มาตรา ๗๙   ที่กำหนด  ในการตรวจสอบการปฏิบัติงานทุกหน่วยงานภายในสังกัดองค์การบริหารส่วนตำบล    สวนหลวง  ตามแผนการตรวจสอบประจำปีงบประมาณที่ได้รับอนุมัติจากนายกาองค์การบริหารส่วนตำบล     สวนหลวง  เพื่อเพื่อมูลค่าให้กับองค์การบริหารส่วนตำบลสวนหลวง  ตามลักษณะของการตรวจสอบภายใน  (มาตรฐานด้านการปฏิบัติงานรหัส  ๒๑๐๐)  กำหนดไว้  ดังนี้
	(๑) งานบริการให้ความเชื่อมั่น  (Assurance Services)
	    ๑.๑  การกำกับดูแลที่ดีที่เกี่ยวข้องกับการปฏิบัติงาน  และการปฏิบัติตามกฎหมาย ระเบียบข้อบังคับ      
                      หนังสือสั่งการฯ  (มาตรฐานรหัส ๒๑๒๐)
-๔-
     	    ๑.๒ การบริหารความเสี่ยง  (มาตรฐานรหัส ๒๑๒๐)
	     ๑.๓ การควบคุมภายใน  (มาตรฐานรหัส  ๒๑๓๐)
	(๒)  งานบริการให้คำปรึกษา  (Consulting Services)
	      ๒.๑  การให้คำปรึกษา
	      ๒.๒  การให้ข้อเสนอแนะ
	ทั้งนี้  หน่วยงานตรวจสอบภายในมีหน้าที่เป็นเพียงผู้ให้คำปรึกษาแนะนำ  ไม่มีอำนาจหน้าที่ในการกำหนดนโยบาย  วิธีปฏิบัติงาน  และระบบการควบคุมภายใน  หรือแก้ไขระบบการควบคุมภายใน  ซึ่งหน้าที่ดังกล่าวอยู่ในความรับผิดชอบของผู้บริหารที่เกี่ยวข้อง
๔.ความอิสระและความเที่ยงธรรม  (มาตรฐานด้วนคุณสมบัติ รหัส ๑๑๐๐)
           (๑) มาตรฐานรหัส ๑๑๑๐ ความเป็นอิสระภายในหน่วยงาน  กำหนดให้ผู้ตรวจสอบภายในมีความเป็นอิสระในการปฏิบัติงานตรวจสอบ  การรายงาน การเสนอความเห็นในการตรวจสอบโดยตรงต่อคณะกรรมการตรวจสอบและนายกองค์การบริหารส่วนตำบลสวนหลวง  โดยผ่านปลัดองค์การบริหารส่วนตำบลสวนหลวง  และมาตรฐานรหัสย่อย ๑๑๑๑  กำหนดให้มีการปฏิสัมพันธ์โดยตรงกับคณะกรรมการตรวจสอบ  และนายกองค์การบริหารส่วนตำบลสวนหลวง หรือหัวหน้าหน่วยงานรัฐ ซึ่งมาตรฐานกำหนดให้มีผู้ตรวจสอบภายในดำรงตำแหน่งให้ผู้ตรวจสอบภายในดำรงไว้ซึ่งความเป็นอิสระในการปฏิบัติงาน  โดยสรุป ดังนี้
	       ๑.๑ ปฏิบัติงานตรวจสอบโดยปราศจากการแทรกแซง
	       ๑.๒ ปฏิบัติงานตรวจสอบโดยไม่มีส่วนได้เสีย
	       ๑.๓  ไม่เป็นกรรมการในคณะกรรมการใดใด  ที่มีผลกระทบถึงความเป็นอิสระในการปฏิบัติงานตรวจสอบ 
	      ๑.๔ เข้าร่วมประชุมผู้บริหารองค์การบริหารส่วนตำบลสวนหลวง ในเรื่องเกี่ยวกับนโยบาย และการดำเนินงานขององค์การบริหารส่วนตำบลสวนหลวง
	(๒) มาตรฐานรหัส ๑๑๒๒ ความเที่ยงธรรมของผู้ตรวจสอบภายใน กำหนดให้ผู้ตรวจสอบภายในมีสิทธิ์ในขอบเขตการปฏิบัติงาน ในการเข้าถึงข้อมูลเอกสาร บุคคล และทรัพย์สิน ตลอดจน ข้อจำกัดของทรัพยากรขององค์การบริหารส่วนตำบลสวนหลวง  
          (๓) มาตรฐานรหัส ๑๑๓๐ ข้อจำกัดของความเป็นอิสระหรือความเที่ยงธรรม  กำหนดให้ผู้ตรวจสอบภายในมีสิทธิ์ในขอบเขตการปฏิบัติงาน ในการเข้าถึงข้อมูลเอกสาร บุคคล และทรัพย์สิน ตลอดจน ข้อจำกัดของทรัพยากรขององค์การบริหารส่วนตำบลสวนหลวง
๕.ขอบเขตการปฏิบัติงาน
	หลักเกณฑ์การปฎิบัติการตรวจสอบภายใน ข้อ ๑๘ กำหนดขอบเขตงานของการตรวจสอบภายในให้ครอบคลุมถึง  การตรวจสอบ วิเคราะห์ รวมทั้งการประเมินความเพียงพอและประสิทธิผลของระบบควบคุมภายในและการบริหารความเสี่ยงขององค์การบริหารส่วนตำบลสวนหลวง  ดังนี้
	๑.ประเมินความมีประสิทธิภาพและประสิทธิผลของการดำเนินงานในหน้าที่ของหน่วยรับตรวจเสนอแนะการปรับปรุงการบริหารความเสี่ยง  การควบคุมภายใน และการกำกับดูแลอย่างต่อเนื่อง  

	๒.สอบทานระบบการปฏิบัติงานตามกฎหมาย ระเบียบ และข้อบังคับ หรือมติคณะรัฐมนตรีที่เกี่ยวข้องกับการดำเนินงาน รวมทั้งข้อกำหนดอื่นขององค์การบริหารส่วนตำบลสวนหลวง
	๓.สอบทานความถูกต้องและเชื่อถือได้ของข้อมูลการดำเนินงานและการเงินการคลัง
	๔.ตรวจสอบระบบการดูแลรักษา และความปลอดภัยของทรัพย์สินของหน่วยรับตรวจให้มีความเหมาะสมกับประเภททรัพย์สินนั้น
	๕.วิเคราะห์และประเมินความมีประสิทธิภาพ ประหยัดและคุ้มค่าในการใช้ทรัพยากร  และเทคโนโลยีสารสนเทศ
๖.หน้าที่ความรับผิดชอบ
	หลักเกณฑ์ปฏิบัติการตรวจสอบภายใน ข้อ ๑๗  กำหนดหน้าที่และความรับผิดชอบ ดังนี้
	๑.กำหนดนโยบาย เป้าหมาย ภารกิจ ของงานตรวจสอบภายใน เพื่อสนับสนุนการบริหารงาน และการดำเนินงานด้านต่างๆ ของทุกส่วนราชการ ให้สอดคล้องกับนโยบายของนายกองค์การบริหารส่วนตำบลสวนหลวงและคณะกรรมการตรวจสอบหรือคณะกรรมการอื่นใดที่ปฏิบัติงานในลักษณะเดียวกัน  โดยคำนึงถึงการกำกับดูแลที่ดี ความมีประสิทธิภาพของกิจกรรมการบริหารความเสี่ยงและความเพียงพอของระบบการควบคุมภายในขององค์การบริหารส่วนตำบลสวนหลวงด้วย (มาตรฐานด้านการปฏิบัติงาน รหัส  ๒๐๐๐ – ๒๑๐๐)
	๒.กำหนดกฎบัตรไว้เป็นลายลักษณ์อักษรและเสนอผ่านปลัดองค์การบริหารส่วนตำบลสวนหลวงเพื่อเสนอนายกองค์การบริหารส่วนตำบลสวนหลวงก่อนเสนอคณะกรรมการตรวจสอบพิจารณาให้ความเห็นชอบและเผยแพร่หน่วยรับตรวจทราบ  รวมทั้งมีการสอบทานความเหมาะสมของกฎบัตรอย่างน้อยปีละหนึ่งครั้ง (มาตรฐานด้านคุณสมบัติรหัส ๑๐๐๐)
	๓.จัดให้มีการประชุมคุณภาพงานตรวจสอบภายในทั้งภายในและภายนอก และเสนอรายงานผลการประเมิน  ปัญหาและอุปสรรค   รวมทั้งแผนปรับปรุงการดำเนินงาน เสนอผ่านปลัดองค์การบริหารส่วนตำบล    สวนหลวง  เพื่อนำเสนอนายกองค์การบริหารส่วนตำบลสวนหลวง และคณะกรรมการตรวจสอบทราบด้วย (มาตรฐานด้านคุณสมบัติ รหัส ๑๓๐๐)
	๔.งานบริการด้านความเชื่อมั่น (Assurance Service)  ในงานนี้รับผิดชอบโดยการจัดทำ และเสนอแผนการตรวจสอบประจำปีต่อนายกองค์การบริหารส่วนตำบลสวนหลวง เสนอผ่านปลัดองค์การบริหารส่วนตำบลสวนหลวง ก่อนเสนอคณะกรรมการตรวจสอบ  เพื่อพิจารณาอนุมัติภายในเดือนสุดท้ายของปีงบประมาณหรือปีปฏิทินแล้วแต่กรณี (มาตรฐานด้านการปฏิบัติงานรหัส ๒๒๐๐ ในกรณีที่หน่วยตรวจสอบภายในวางแผนการตรวจสอบที่มีระยะเวลาตั้งแต่หนึ่งปีขึ้นไป ให้นำมาใช้ประกอบการพิจารณาอนุมัติแผนการตรวจสอบประจำปีด้วย
	๕..ให้ปฏิบัติงานตรวจสอบให้เป็นไปตามแผนการตรวจสอบประจำปีที่ได้รับอนุมัติตามข้อ ๔.(มาตรฐานด้านการปฏิบัติงาน รหัส  ๒๓๐๐)
	๖.รายงานผลการตรวจสอบต่อหัวหน้าหน่วยงานของรัฐ คือ นายกองค์การบริหารส่วนตำบลสวนหลวงเสนอผ่านปลัดองค์การบริหารส่วนตำบลสวนหลวง และคณะกรรมการตรวจสอบ ดังต่อไปนี้  

                  ๖.๑ รายงานผลการปฏิบัติงานตรวจสอบให้เป็นไปตามแผนการตรวจสอบภายในเวลาอันสมควรและไม่เกิน ๒ เดือนนับจากวันที่ตรวจสอบแล้วเสร็จ  กรณีเรื่องที่ตรวจสอบพบเป็นเรื่องจะมีผลเสียหายต่อทางราชการให้รายงานผลการตรวจสอบทันที
	       ๖.๒  รายงานเกี่ยวกับการบริหารจัดการความเสี่ยง และควบคมภายในอย่างน้อยปีละหนึ่งครั้งประกอบด้วย
	            ๖.๒.๑ ความเสี่ยงที่สำคัญเกี่ยวกับการดำเนินงานของหน่วยงานของรัฐ
	            ๖.๒.๒ ความเห็นเกี่ยวกับประสิทธิผลของการบริหารจัดการความเสี่ยง  และการบริหารจัดการความเสี่ยงด้านการทุจริต รวมถึงระบบการร้องเรียน (Whistleblowing)  ของหน่วยงานของรัฐ
	           ๖.๒.๓ ความเห็นเกี่ยวกับความเพียงพอและความเหมาะสมของการควบคุมภายใน  ด้านการเงิน และกระบวนการอื่นที่พิจารณาว่ามีความเสี่ยงสูงการเกิดทุจริต
                     ๖.๒.๔ สรุปภาพรวมของการฟ้องร้องต่อหน่วยงานรัฐ ดีความต่างๆ และความรับผิดละเมิดของเจ้าหน้าที่เพ่ง โดยวิเคราะห์สาเหตุที่แท้จริง (Root-cause analysis) และเสนอแนะแนวทาง (มาตรฐานด้านการปฏิบัติงานรหัส  ๒๔๐๐)
          ๗.ติดตามผลการตรวจสอบ  เสนอแนะ และให้คำปรึกษา (Consulting  Service) แก่หน่วยรับตรวจเพื่อให้การปรับปรุงแก้ไขของหน่วยรับตรวจเป็นไปตามข้อเสนอแนะในรายงานผลการตรวจสอบ (มาตรฐานด้านการปฏิบัติงาน รหัส ๒๕๐๐) 
          ๘.ในกรณีมีความจำเป็นต้องอาศัยผู้เชี่ยวชาญมาร่วมปฏิบัติงานตรวจสอบให้เสนอขอบเขต และรายละเอียดของงาน คุณสมบัติของผู้รับจ้าง  ระยะเวลาดำเนินการ  และผลงานที่คาดหวังจากผู้รับจ้าง รวมทั้งข้อเสนอโครงการของผู้รับจ้างให้นายกองค์การบริหารส่วนตำบลสวนหลวง  พิจารณาอนุมัติให้ว่าจ้างผู้เชี่ยวชาญต่อไป
	๙.ปฏิบัติงานในการให้คำปรึกษา (Consulting Service) ให้คำแนะนำ และความคิดเห็นเกี่ยวกับ กฎหมาย ระเบียบ ข้อบังคับ ประกาศ มติ และคำสั่งของทางราชการที่เกี่ยวข้องกับการตรวจสอบภายใน ระบบการควบคุมภายใน ระบบบริหารจัดการความเสี่ยงและงานที่มีหน้าที่ความรับผิดชอบด้วยความเที่ยงธรรม ต่อผู้บริหารและไม่เกี่ยวข้องทั้งเป็นทางการและไม่เป็นทางการ
	๑๐.ประสานงานกับผู้สอบบัญชี คณะกรรมการสอบหรือคณะกรรมการอื่นที่ปฏิบัติงานเช่นเดียวกันและหน่วยงานต่างๆ ที่เกี่ยวข้อง เพื่อให้เกิดความมั่นใจว่าขอบเขตงานตรวจสอบครอบคลุมเรื่องที่สำคัญอย่างเหมาะสม  และการปฏิบัติงานที่ซ้ำซ้อนกัน  ปฏิบัติงานอื่นที่เกี่ยวกับการตรวจสอบภายในตามที่ได้รับมอบหมายจากคณะกรรมการตรวจสอบ   และนายกองค์การบริหารส่วนตำบลสวนหลวง     รวมถึงงานที่ปลัดองค์การบริหารส่วนตำบลสวนหลวงด้วย  ทั้งนี้ผู้มอบหมายงานต้องมอบภารกิจงานที่ไม่ขัดต่อความเป็นอิสระ  และความเที่ยงธรรมในกิจกรรมของหน่วยตรวจสอบภายใน รวมทั้งปราศจากการแทรกแซงในการปฏิบัติงาน และการเสนอความเห็นการตรวจสอบของฝ่ายบริหารหรือบุคคลหนึ่งบุคคลใด (มาตรฐานด้านการปฏิบัติงานรหัส ๑๑๐๐)        



  -๗-
๗.การประกันและการปรับปรุงคุณภาพงานตรวจสอบภายใน (มาตรฐานรหัส ๑๓๐๐)
	มาตรฐานการตรวจสอบภายใน มาตรฐานด้านคุณสมบัติ (มาตรฐาน ๑๓๐๐) กำหนดให้หัวหน้าหน่วยงานตรวจสอบภายต้องปรับปรุง และรักษาคุณภาพของงานตรวจสอบภายในโดยปรับปรุงคุณภาพงานตรวจสอบภายในให้ครอบคลุมในทุกด้าน
	มาตรฐาน รหัส ๑๓๑๐  การประเมินการประกันและปรับปรุงคุณภาพงาน การประกันและปรับปรุงคุณภาพงานต้องมีการประเมินผลทั้งจากภายในและภายนอกหน่วยงานของรัฐ
           มาตรฐาน รหัส ๑๓๒๐  การรายงานผลการประเมินการประกันและปรับปรุงคุณภาพ หัวหน้าหน่วยตรวจสอบภายในต้องรายงานผลการประเมินทั้งจากภายในและภายนอก ให้หัวหน้าหน่วยงานของรัฐและคณะกรรมการตรวจสอบทราบในเรื่องดังนี้
	-ขอบเขตความถี่ของการประเมินทั้งจากภายในและภายนอก
	-คุณสมบัติและความเป็นอิสระของบุคคลหรือคณะบุคคลที่ประเมิน ซึ่งเป็นผู้ประเมินจากภายนอกรวมทั้งความขัดแย้งทางผลประโยชน์ที่อาจเกิดขึ้น
	-รายงานผลการประเมินของบุคคลหรือคณะบุคคล ซึ่งเป็นผู้ประเมินจากภายนอก
	-แผนการปรับปรุงแก้ไข
	หลักเกณฑ์ปฏิบัติการตรวจสอบภายในฯ แก้ไขเพิ่มเติม ฉบับที่ ๒ พ.ศ. ๒๕๖๒ ข้อ ๑๗  ให้หน่วยงานตรวจสอบภายในของหน่วยงานของรัฐ  มีหน้าที่รับผิดชอบ (๓) จัดให้มีการประกันและปรับปรุงคณะภาพงานตรวจสอบภายในทั้งภายในและภายนอก  ตามรูปแบบและวิธีการที่กรมบัญชีกลางกำหนด  ทั้งนี้ ตามหนังสือเวียน  ที่ กค ๑๔๐๙.๒/ว๔๔๓ ลงวันที่ ๑๗ กันยายน ๒๕๖๓  เรื่องแนวทางปฏิบัติการประกันและการปรับปรุงคุณภาพงานตรวจสอบภายใน  การประเมินภายในองค์กร ข้อ ๑ ……ยกเว้นองค์กรปกครองส่วนท้องถิ่น กรมบัญชีกลางจะแจ้งกำหนดระยะเวลาดำเนินการให้ทราบในโอกาสต่อไป
๘.สิทธิของผู้ตรวจสอบภายใน
	๑.กำหนดไว้ในความทั่วไปของหลักเกณฑ์ปฏิบัติการตรวจสอบภายในฯ พ.ศ. ๒๕๖๑ ดังนี้ 
	หลักเกณฑ์ข้อ ๕  กำหนดให้หัวหน้าหน่วยงานตรวจสอบภายในต้องมีคุณสมบัติ  ดังต่อไปนี้ 
(1)  มีความรู้  ทักษะ และความสามารถที่จำเป็นต่อการปฏิบัติหน้าที่ที่ได้รับมอบหมาย
(2)  มีความรู้เกี่ยวกับกฎหมาย ระเบียบ ข้อบังคับ มติคณะรัฐมนตรี ประกาศ และมีคำสั่งที
 เกี่ยวข้องกับการดำเนินงานขององค์การบริหารส่วนตำบลสวนหลวง  
(3)  มีความรู้เกี่ยวกับการปฏิบัติงาน การกำกับดูแล การบริหารความเสี่ยงและการควบคุภายใน       
 ขององค์การบริหารส่วนตำบลสวนหลวง  (มาตรฐานด้านคุณสมบัติ รหัส ๑๒๐๐ ความ  
 เชี่ยวชาญและความระมัดระวังรอบคอบเยี่ยงผู้ประกอบวิชาชีพ
             หลักเกณฑ์ข้อ ๖  หัวหน้าหน้าหน่วยงานของรัฐ  หรือนายกองค์การบริหารส่วนตำบลสวนหลวงรวมถึงปลัดองค์การบริหารส่วนตำบลสวนหลวง จะแต่งตั้งให้ผู้ตรวจสอบภายในรักษาการตำแหน่งหรือแต่งตั้งให้ดำรงตำแหน่งอื่นมารักษาการในตำแหน่งผู้ตรวจสอบภายในได้เฉพาะกรณีที่การปฏิบัติงานของบุคลากรดังกล่าวได้ขาดจากการปฏิบัติงานในหน้าที่เดิม  
                                 

-๘-
ในกรณีที่หน่วยงานของรัฐอยู่ระหว่างการสรรหาบุคลากรมาดำรงตำแหน่งเป็นผู้ตรวจสอบภายในของหน่วยงานของรัฐ หน่วยงานของรัฐอาจพิจารณามอบหมายให้บุคลากรภายในหน่วยงานของรัฐมาปฏิบัติงานด้านการตรวจสอบภายในเป็นการชั่วคราวและยังคงปฏิบัติงานตำแหน่งหน้าที่เดิมได้ ทั้งนี้  บุคลากรดังกล่าวควร       มีความรู้  ทักษะ และความสามารถที่จำเป็นต่อการปฏิบัติงานด้านการตรวจสอบภายใน  และต้องไม่เป็นผู้ที่รับผิดชอบด้านการเงิน การบัญชี การพัสดุ หรือปฏิบัติงานในภารกิจหลักของหน่วยงานของรัฐ    
           หัวหน้าหน่วยงานของรัฐหรือนายกองค์การบริหารส่วนตำบลสวนหลวง รวมถึง ปลัดองค์การบริหารส่วนตำบลสวนหลวง และหรือคณะกรรมการตรวจสอบ  จะพิจารณาสั่งการให้ผู้ตรวจสอบภายในปฏิบัติงานอื่นได้ตามควรแก่กรณี  ทั้งให้ ให้พิจารณาถึงประโยชน์ที่หน่วยงานของรัฐจะได้รับและผลกระทบต่อความเป็นอิสระ และเที่ยงธรรมในการปฏิบัติงานตรวจสอบ 
             หลักเกณฑ์ข้อ ๗  ผู้ตรวจสอบภายในดำรงไว้ซึ่งความเป็นอิสระ  และไม่มีความขัดแย้งทางผลประโยชน์ในกิจกรรมที่ตรวจสอบ แลปราศจากากรแทรกแซงในในการปฏิบัติงานและการเสนอความเห็นในการตรวจสอบของฝ่ายบริหารหรือบุคคลหนึ่งบุคคลใด  รวมทั้งต้องไม่ตรวจสอบงานที่ตนเคยทำหน้าที่บริหารหรือปฏิบัติงานภายในระยะเวลาหนึ่งปีก่อนการตรวจสอบ
	   ผู้ตรวจสอบภายในไม่ควรเป็นกรรมการใดๆ ขององค์การบริหารส่วนตำบลสวนหลวงหรือหน่วยงานในสังกัด  อันมีผลกระทบต่อความเป็นอิสระในการปฏิบัติงานและการเสนอความเห็นในกาตรวจสอบ
             หลักเกณฑ์ข้อ ๘  ให้ผู้ตรวจสอบภายในมีสิทธิในการเข้าถึงข้อมูล บุคคล  เอกสารหลักฐานและทรัพย์สินอื่นต่างๆ ขององค์การบริหารส่วนตำบลสวนหลวง  เพื่อรับทราบข้อมูลและจะเป็นประโยชน์ต่อการปฏิบัติงานด้านการตรวจสอบภายใน (มาตรฐานด้านคุณสมบัติ รหัสย่อย ๑๑๓๐  ข้อจำกัดของความเป็นอิสระหรือความเที่ยงธรรม)
             หลักเกณฑ์ข้อ ๙  กรณีหน่วยงานของรัฐ  หรือองค์การบริหารส่วนตำบลสวนหลวง  ไม่สามารถปฏิบัติตามหลักเกณฑ์ปฏิบัติการตรวจสอบภายในสำหรับหน่วยงานของรัฐ  ที่กระทรวงการคลังกำหนดได้  ให้ทำความ ตกลงกับกระทรวงการคลัง
            ๒.ด้านการพัฒนาระบบตรวจสอบภายใน  ให้มีการฝึกอบรมพัฒนาผู้ตรวจสอบภายใน ในด้านต่างๆ เช่นด้านการตรวจสอบภายใน  การควบคุมภายใน การบริหารความเสี่ยง และความรู้ที่เป็นประโยชน์ต่อการปฏิบัติงานตรวจสอบในทุกภารกิจของหน่วยรับตรวจ  ให้มีการประสานงาน  การดำเนินการตามภารกิจกับผู้เกี่ยวข้อง (มาตรฐานด้านคุณสมบัติ รหัส ๑๒๐๐ ความเชี่ยวชาญและความระมัดระวังรอบคอบเยี่ยงผู้ประกอบวิชาชีพ มาตรฐานย่อย รหัส  ๑๒๓๐ การพัฒนาวิชาชีพอย่างต่อเนื่อง)
๙.หน้าที่ของหน่วยรับตรวจ
	   หลักเกณฑ์ปฏิบัติการตรวจสอบภายใน พ.ศ. ๒๕๖๑ ข้อ ๒๑  ให้หน่วยรับตรวจ    มีหน้าที่และความรับผิดขอบดังนี้
	  ๑.อำนวยความสะดวกและให้ความร่วมมือแก่ผู้ตรวจสอบภายใน
	  ๒.จัดเตรียมเอกสารหลักฐานที่เกี่ยวกับการดำเนินงาน  รวมถึงข้อมูลที่เกี่ยวข้องให้ครบถ้วนสมบูรณ์พร้อม ที่จะตรวจสอบได้

-๙-
 ๓.จัดทำบัญชีและการจัดเก็บเอกสารรายการบัญชีพร้อมที่จะให้ตรวจสอบภายในตรวจสอบได้
	 ๔.จัดให้มีระบบการจัดเก็บเอกสารในการปฏิบัติงานที่เหมาะสมและครบถ้วน
	 ๕.ชี้แจงและตอบข้อซักถามต่างๆ พร้อมข้อเสนอแนะของผู้ตรวจสอบภายใน
	 ๖.ปฏิบัติตามข้อทักท้วง  และข้อเสนอแนะของผู้ตรวจสอบภายในในเรื่องต่างๆ ที่หัวหน้าหน่วยงานของรัฐสั่งให้ปฏิบัติ  กรณีเจ้าหน้าที่ของหน่วยรับตรวจ  กระทำการโดยจงใจไม่ปฏิบัติ  หรือละเลยการปฏิบัติหน้าที่ตามวรรคหนึ่งให้ผู้ตรวจสอบภายในรายงานหัวหน้าหน่วยงานของรัฐพิจารณาสั่งการตามควรแก่กรณี
๑๐.สายการบังคับบัญชา  (มาตรฐานรหัส ๑๑๐๐)
	 มาตรฐานการตรวจสอบภายใน  มาตรฐานด้านคุณสมบัติ (มาตรฐานรหัส ๑๑๐๐) กำหนดให้ผู้ตรวจสอบภายในดำรงไว้ซึ่งความเป็นอิสระในการปฏิบัติงาน และการเสนอความเห็น  ดังนี้
 	 ๑.มีความอิสระภายในหน่ายงาน (มาตรฐานรหัส ๑๑๑๐) หลักเกณฑ์ปฏิบัติการตรวจสอบภายในฯ ข้อ๓ กำหนดให้หน่วยตรวจสอบภายใน มีสายการบังคับบัญชาขึ้นตรงต่อคณะกรรมการตรวจสอบภายใน
	 ๒.หลักเกณฑ์ปฏิบัติการตรวจสอบภายในฯ ข้อ ๕ กำหนดให้การบริหารงานทั่วไปของหน่วยตรวจสอบภายในขึ้นตรงต่อหัวหน้าหน่วยงานของรัฐ  คือ นายกองค์การบริหารส่วนตำบลสวนหลวง  เป็นผู้บริหารสูงสุดของหน่วยตรวจสอบภายใน และมีปลัดองค์การบริหารส่วนตำบลสวนหลวง  เป็นผู้บังคับบัญชาข้าราชการฝ่ายประจำสูงสุด  ตามพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๐  โดยเสนอผ่านปลัดองค์การบริหารส่วนตำบลสวนหลวง ในเรื่องที่เกี่ยวข้องกับการปฏิบัติงานเข่น เห็นชอบกฎบัตร อนุมัติแผนการตรวจสอบ ติดตามผลการตรวจสอบ ฯลฯ  เพื่อเสนอ นายกองค์การบริหารส่วนตำบลสวนหลวง พิจารณาสั่งการ  เว้นแต่ การแต่งตั้ง  โยกย้าย ถอดถอน  เลื่อนขั้น เลื่อนตำแหน่ง และประเมินผลงานของหัวหน้าหน่วยตรวจสอบภายในของหน่วยงานรัฐที่มีคณะกรรมการตรวจสอบให้เป็นไปตามอำนาจหน้าที่ของคณะกรรมการตรวจสอบ ตามหลักเกณฑ์การตรวจสอบภายใน ข้อ ๑๓ (๗) กำหนด
อ้างอิง : มาตรฐานรหัส  ๑๑๑๑  กำหนดให้หน่วยตรวจสอบภายในมีปฏิสัมพันธ์โดยตรงกับ คณะกรรมการตรวจสอบ และหัวหน้าหน่วยงานของรัฐ
๑๑.จรรยาบรรณการตรวจสอบภายใน
	หลักเกณฑ์ปฏิบัติการตรวจสอบภายในฯ ข้อ ๒๐  กำหนดให้ผู้ตรวจสอบภายในปฏิบัติตนให้เป็นไปตามจรรยาบรรณการตรวจสอบภายในสำหรับหน่วยงานของรัฐ  โดยมีวัตถุประสงค์เพื่อยกฐานะศักดิ์ศรีวิชาชีพตรวจสอบภายในคณะกรรมการตรวจสอบภายในปฏิบัติหน้าที่อย่างมีประสิทธิภาพ  มีแนวปฏิบัติตามหลักการ
          พื้นฐานโดยใช้สามัญสำนึกและวิจารณญาณ  เพื่อประพฤติตนตามจรรยาบรรณของผู้ตรวจสอบภายในยึดถือและดำรงไว้ตามหลักปฏิบัติที่แนบท้ายหลักเกณฑ์ปฏิบัติ  ดังนี้
	๑.ความซื่อสัตย์ (Integrity)
		๑.๑ มีความซื่อสัตย์  ขันยัน หมั่นเพียร รับผิดชอบ
		๑.๒ ปฏิบัติตามกฎระเบียบฯและเปิดเผยข้อมูลตามหลักวิชาชีพ
		๑.๓ ปฏิบัติตนและปฏิบัติงานไม่ขัดต่อกฎหมาย ไม่เสื่อมเสียวิชาชีพ
		๑.๔  เคารพ สนับสนุนกฎหมายและจรรยาบรรณ







	-๑๐-
         ๒.ความเที่ยงธรรม (Objectivity)
		๒.๑  ไม่มีส่วนเกี่ยวข้องและไม่ขัดแย้งผลประโยชน์
		๒.๒  ไม่รับสิ่งของใด ๆ 
		๒.๓ เปิดเผย  รายงานข้อเท็จจริง
          ๓.การปกปิดความลับ (Confidentiality)
		๓.๑ รอบคอบในการใช้ข้อมูลจาการตรวจสอบ
		๓.๒  ไม่นำข้อมูลไปแสวงหาผลประโยชน์
	๔.ความสามารถในหน้าที่ (Competency)
		๔.๑  ปฏิบัติงานด้วยความรู้  ความสามารถ
		๔.๒  ยึดหลักมาตรฐานการตรวจสอบภายใน
		๔.๓  พัฒนาตนเองอย่างสม่ำเสมอ	
กฎบัตรฉบับนี้ให้ใช้บังคับตั้งแต่บัดนี้เป็นต้นไป
                     ประกาศ ณ วันที่  ๕  กันยายน   พ.ศ. ๒๕๖๕

                                   (ลงชื่อ)  ……………………………………………………  ผู้อนุมัติ
   (นายองอาจ  หนูทองแก้ว)
นายกองค์การบริหารส่วนตำบลสวนหลวง

